Luni, 04.03.2024, în jurul orelor 08.26, polițiștii locali din cadrul Serviciului Ordine Publică și Evidența Persoanei au gasit în timpul activităților de patrulare, într-o stație de autobuz, un portofel care conține documente, mai multe carduri și suma de 595 lei.
În urma verificărilor efectuate, polițiști locali au identificat proprietarul, numitul H.M. domiciliat în municipiul Huși, județul Vaslui s-a prezentat la punctul de lucru al Poliției Locale aflat în Piața Centrală unde a intrat în posesia bunului.
Acesta a declarat că a pierdut accesoriul într-un moment de neatenție, fapt pentru care polițiștii locali i-au recomandat să manifeste mai multă atenție cu bunurile personale pe care le deține, pentru a evita astfel de incidente neplăcute.